Exqrch/javanese-Komodo-pixelgpt huggingface dataset:
Déné Dèwi Anjani lan Endang Suwareh kang tumeka ing sendhang iku ora nyemplung, nanging mung suryan (raup) lan wijik tangan karo sikilé
Wanita kekaroné uga banjur salin wujud dadi manungsa nanging pasuryan lan tangané metu wuluné kadidéné kethèk
Bisané ruwat, Dèwi Anjani banjur kadhawuhan déning ingkang rama, Resi Gotama, supaya mbangunaké tapa "nyanthok" ana ing bengawan Bagiratri
Tembé mburiné Anjani nglairaké putra wujud wanara séta kekasih Bambang Senggana iya Anoman, Endhang Suwareh uga nglairaké wanara ulesé ireng mulus (lutung) banjur kaparingan asma Kapi Suwidha.
Sabanjuré Guwarsa uga kadhawuhan tapa ngalong ana alas Sonyapringga lan banjur salin asma dadi Subali
Déné Guwarsi kang kadhawuhan tapa ngidang ana ing alas Dhandaka uga banjur salin asma dadi Sugriwa.==Cupu manik Asthagina== Mauné Subali iku wujud manungsa lumrah, kepara wujudé satriya bagus, kanthi asma Guwarsa iya Anjanarka
Dèwi Anjani ora wani dora, amarga wedi yèn kena soté (upatané) ingkang rama, mula dhèwèké matur walaka (blaka) manawa cupu manik Asthagina iku paringané ingkang ibu, Dèwi Windradi
Resi Gotama nuli dhawuh marang Endang Suwareh supaya ngaturi Dèwi Windradi.
Tembé mburiné Anjani nglairaké putra wujud wanara séta kekasih Bambang Senggana iya Anoman, Endhang Suwareh uga nglairaké wanara ulesé ireng mulus (lutung) banjur kaparingan asma Kapi Suwidha
Sabanjuré Guwarsa uga kadhawuhan tapa ngalong ana alas Sonyapringga lan banjur salin asma dadi Subali.
Déné Guwarsi kang kadhawuhan tapa ngidang ana ing alas Dhandaka uga banjur salin asma dadi Sugriwa
Subali lawan Prabu Maésasura
Nalika Subali lan Sugriwa mbangunaké tapa, kekaroné disraya déwa ngalahaké kraman kang munggah ana kahyangan, ya iku Prabu Maésasura, nata Guwa Kiskendha
Prabu Maésarura iku wujudé buta gedhé nanging asirah maésa (kebo), déné patihé kang aran Lembusura, wujudé buta asirah lembu/ sapi
Sadurungé lumebu ana kedhatoné Prabu Maésasura kang wujud guwa, Subali weling marang Sugriwa supaya nunggu ana jaba
Mengko yèn kang mili saka jero guwa banyu rupané abang, iku ateges kang mati Maésasura lan Lembusura
Yèn kang mili metu rupané putih, tegesé kang mati Subali, mula Sugriwa didhawuhi énggal nablek guwa iku karebèn buta loro iku mati
Anggoné perang ana jero guwa ramé lan suwé banget
Nalika Maésasura-Lembusura léna, déning Subali kekaroné dicandhak, sirahé diadukumba
Sirah ajur metu getih abang campur polo (utek) putih
Dupi priksa iliné banyu abang campur putih, Sugriwa ngira yèn Subali mati sampyuh
Lawangé guwa gagé ditableg, lan Sugriwa banjur munggah kahyangan nyuwun kanugrahan widodari Dèwi Tara
Déwa banjur maringaké Dèwi Tara dadi garwané Sugriwa lan kraton Guwa Kiskedha uga banjur diparingaké Sugriwa
Sugriwa kalilan jumeneng nata ana nagara Guwa Kiskendha kanthi jejuluk Narpati (Prabu) Jaya Sugriwa
Kacarita, Subali kang ana sajeroning guwa akhiré bisa metu
Dhèwèké kandha yèn wis trima, nuli ambegawan ing Sonyapringga kanthi peparab Resi Subali
Anggoné tapa ing Sonyapringga, Subali éntuk kanugrahan aji Pancasunya (Pancasona) kang dayané sanajan sadina mati kaping pitu janji isih kambah ing pratala, utawa kasiliring samirana lan kasiram banyu, bisa bali urip manèh
Mula Subali iya digdaya banget
Nalika Dasamuka lagi nganglang jagad ngambah gegana, dumadakan ngungkuli pertapané Subali saéngga tiba njungkel ing bantala
Dasamuka muring-muring lan ngamuk
Subali arep dipatèni, ning wasana Dasamuka kalah
Dasamuka banjur nglenggana lan banjur nyuwita
Déning Resi Subali Dasamuka kaparingan aji Pancosona, mula tambah digdayané
Dasamuka kang dhasar wataké angkara murka ora seneng yèn ana pawongan kang ngungkuli kadigdayané, sanajan iku guruné pisan
Mula Dasamuka banjur golèk rekadaya supaya Subali ngucik Dèwi Tara lan nagara Guwa Kiskendha
Subali klakon ngrebut Dèwi Tara lan nagara Guwa Kiskendha
Sugriwa banjur kacekel lan disawataké adoh, tumangsang ana wit asem dhampit gedhé
Kejepit pang nganti ora bisa obah.
Sugriwa banjur utusan marang abdiné, Jembawan, supaya golèk pitulungan
Ana dalan Jembawan kepanggih Radhén Rama Reghawa lan Laksmana saka Ayodya kang nuju nggolèki garwané Rama, Rekyan Sinta kang didhusta Dasamuka
Jembawan nyuwun pitungan marang Rama
Saka pitulungané Rama, Subali bisa tiwas ketaman panah Guhyawijaya
Sugriwa sawadyabalané banjur nyuwita marang Rama reghawa mbiyantu adeging nagara anyar ing alas Pancaloka
Nagara anyar iku banjur karan nagara Pancawati, déné Rama Reghawa banjur jumeneng nata kanthi jejuluk Prabu Ramawijaya
Sugriwa banjur jinunjung dadi sénopati agung kanthi pangkat ratu utawa narpati
Mula iya banjur éntuk sesebutan Narpati Jaya Sugriwa
Sugriwa sawadyabalané mbiyantu Prabu Ramawijaya ngrabasa ing Alengka numpes memalané jagat kang siandhang déning Prabu Dasamuka.
Pluto Pluto (nama resmi: 134340; simbol: lan ) punika satunggilipun planit kerdhil ("dwarf planit") ing Tata Surya
Sadèrèngipun 24 Agustus 2006, Pluto ndarbèni status satunggiling planit lan wujud planit paling alit lan paling tebih (urutan nomer sanga) saking Srengéngé
Ing 7 September 2006, nama Pluto dipun-gantos kanthi nomer kémawon, inggih punika 134340
Nami punika kaparingaken déning Minor Planit Center (MPC), organisasi resmi ingkang gadhah tanggel waler ngempalaken dhata prakawis asteroid lan komet ing tata surya
Ing taun 1978 Pluto dipunmangertos ndarbèni satelit ingkang ukuranipun boten tebih alitipun saking Pluto piyambak, namanipun Charon (diameteripun 1.196 km)
Salajengipun kapanggih malih satelit sanès, Nix lan Hydra
Sasampunipun 75 taun kawit dipuntemoaken, Pluto taksih kabalut misteri
Sapunika wahana nirawak "New Horizons" sampun kaluncuraken kanggé nliti Pluto lan dipunkinten badhé nyelaki Pluto ing let paling alit ing wulan Juli 2015
Kawit katemoaken déning Clyde William Tombaugh, astronom anèm ing Observatorium Lowell, tanggal 18 Fèbruari 1930, Pluto salajengipun dados salah satunggilipun anggota saking Tata Surya ingkang paling tebih papanipun
Let Pluto kaliyan srengéngé punika 5.900,1 yuta kilomèter
Pluto ndarbèni dhiameter dugi 4.862 km lan ndarbèni massa 0,002 massa Bumi
Periode rotasi Pluto punika 6,39 dinten, déné kalamangsa revolusinipun 248,4 taun
Wangun Pluto mèmper kaliyan Bulan kanthi atmosfer ingkang ngandhut metan
Suhu lumah Pluto antawis-233oCelsius dugi-223o Celsius, saéngga sapérangan ageng awujud ès
Status Pluto dados siji planit
Manawi mirsani sajarahipun, Pluto saleresipun katemoaken lantaran wontenipun téyori prakawis planit nomer sanga ing sistem tata surya Bimasakti
Salajengipun, sasampunipun Clyde saged nedahaken buktos-buktos nyata ing panliténipun, Pluto resmi dados salah satunggiling planit ingkang nemtokaken rotasi galaksi punika
Ing wekdal Pluto katemoaken, Pluto namung dipunmangertos dados satunggal-satunggaling obyék ngangkasa ingkang wonten sasampunipun Neptunus
Salajengipun, Charon, satelit ingkang nglilingi Pluto naté dipunkinten planit ingkang saleresipun
Wontenipun satelit Charon punika saya ngiyataken status Pluto dados satunggiling planit Nanging, para astronom salajengipun nemoaken kirang langkung 1.000 obyék alit sanès ing wikingipun Neptunus (kasebat obyék trans-Neptunus) ingkang ugi nglilingi Srengéngé
Ing mrika mbok manawi wonten kirang langkung 100.000 obyék kanthi rupi ingkang mèmper satunggal-satunggalipun ingkang kakenal mawi obyék Sabuk Kuiper (Sabuk Kuiper inggih punika péranganing obyék-obyék trans-Neptunus)
Welasan bandha langit kalebet ing Obyék Sabuk Kuiper ing antawisipun Quaoar (1.250 km ing wulan Juni 2002), Huya (750 km ing wulan Maret 2000), Sedna (1.800 km ing wulan Maret 2004), Orcus, Vesta, Pallas, Hygiea, Varuna, lan 2003 EL61 (1.500 km ing wulan Mèi 2004)
Panemon 2003 EL61 cekap ndamel heboh amargi Obyék Sabuk Kuiper punika dipunmangertos ugi ndarbèni satelit ing wulan Januari 2005 éwadéné ukuranipun langkung alit tinimbang Pluto
Lan puncakipun inggih punika panemon UB 313 (2.700 km ing wulan Oktober 2003) ingkang diparingi nama déning panemunipun Xena
Obyék punika langkung ageng tinimbang Pluto lan ugi ndarbèni satelit
Pluto piyambak, kanthi orbit panjangipun ingkang anéh, ndarbèni prilaku langkung mèmper obyék Sabuk Kuiper tinimbang satunggiling planit, makaten anggepanipun sapérangan astronom
Orbit Pluto ingkang wangunipun elips tumpang tindhih kaliyan orbit Neptunus
Orbitipun tumrap Srengéngé ugi mlengkung sanget kabandingaken 8 obyék ingkang kaklasifikasi dados planit
Ukuran Pluto ugi alit sanget, malah langkung alit tinimbang Bulan, saéngga alit sanget kanggé kasebat planit.
Sasampunipun Tombaugh mangkat taun 1997, sapérangan astronom nyaranaken supados International Astronomical Union, siji badhan ingkang ngurusi penamaan lan panggolongan bandha langit, nurunaken pangkat Pluto boten dados planit malih
Sapérangan astronom ugi wonten ingkang tetep péngén nampi Pluto dados satunggiling planit
Alesanipun, Pluto ndarbèni wangun bunder kados planit, éwadéné komet lan asteroid cenderung ndarbèni wangun boten teratur
Pluto ugi ndarbèni atmosfer lan mangsa kados planit
Ing tanggal 24 Agustus 2006, ing satunggiling patemon Persatuan Astronomi Internasional, 3.000 ilmuwan astronomi mutusaken kanggé ngéwahi status Pluto dados "planit kerdhil"
Perkawis punika ugi naté dados kontrovérsi
Amargi naté ndamel kathah pihak slisih paham
Kathah ingkang nelaaken nama punika asalipun saking karakter asu ing komik Walt Disney
Kasunyatan bilih komik kasebat miwiti dhebutipun ing taun ingkang sami kaliyan panemon bandha ngangkasa kasebat déning manungsa kapitados kathah pihak dados salah satunggal alasanipun
Nami Pluto ugi dados nama déwa saking kabudayan Romawi ingkang nguwaosi donya kapejahan (Hades ing kabudayan Yunani)
Nami punika kaparingaken mbokmanawi amargi bandha ngangkasa punika sami peteng lan asrepipun kaliyan déwa kasebat,ugi misteri ingkang nyingkup
Pranyata kathah nama sanès ingkang naté katolak kanggé njenengi planit énggal wau
Salah satunggalipun inggih punika Minerva, ingkang ateges dewi ngèlmu kawruh
Alasanipun jelas, amargi nama kasebat sampun kaginaaken kanggé prakawis sanès
Lajeng wonten nama Constante, ngrujuk ing nama pendhiri observatorium papanipun Clyde makarya, Constante Lowell
Nanging pawènèhan nama Lowell ugi katolak kanthi alon-alon
Ngantos sapunika saged dipuntelaaken Pluto punika salah satunggiling bandha ngangkasa ingkang paling awis-awis katliti manungsa
Kathah alasan njalari kathah proyék kanggé nliti Pluto mandheg
Salah satunggiling panlitén ingkang cekap serius pungkasanipun kagelar ugi kanggé mirsani Pluto, inggih punika panlitén NASA saking pihak AS, ingkang ngirimaken satunggal sét pesawat tanpa awak kanggé ndata laladan lumah Pluto, karakteristik géografi lan géomorpologi kanthi global lan madosi dhata struktur atmosfer ingkang nglingkupi Pluto
Satunggiling èkspédhisi ingkang kanamèken "Pluto Express" dipunrencanaaken wiwit mluncur tumuju ngangkasa ing wulan Dhésèmber 2004 lan dipunrencanaaken dumugi ing Pluto paling dangu taun 2008, nanging èkspédhisi punika akhiripun kabatalaken taun 2000 amargi masalah dana lan dipun-gantos siji misi énggal kanthi nama "New Horizons" (kaluncuraken Januari 2006)
Pesawat punika badhé nglintasi Pluto lan Charon, satelit alaminipun, lan salajengipun ngirimaken foto-foto tumuju Bumi
Salah satunggiling studi ingkang badhé kaleksanaaken "Horizons" njangkep masalah atmosfer ingkang wonten ing lapisan satelit Pluto wau
"New Horizons" ugi dipunrencanaaken badhé mabur tumuju Sabuk Kuiper
Ngantos sapunika kapitados bilih Pluto ndarbèni sipat atmosfer ingkang paling asli kawit misah saking srengéngé
Lapisan atmosfer punika ugi kaloka lapisan paling asrep ingkang naté dipunlebeti siji pesawat misi ngangkasa luar saking bumi.
Asteroid Asteroid punika benda langit alit lan padhet ingkang wonten ing sistem tata surya
Asteroid punika conto saking sakjenis planit alit (utawi kasebat ugi planetoid), nanging saklangkung alit tinimbang planit
Antawisipun 200 taun Ceres kaanggep asteroid paling ageng
Nanging ing tanggal 23 Agustus 2001, sampun katemoaken asteroid ingkang langkung ageng tinimbang Ceres
Asteroid punika namanipun 2001 KX 76, lintasan orbitipun ing sacelaking Pluto
Asteroid ingkang paling alit ndarbéni dhiameter kirang langkung dasaan mèter
Asteroid kalebet benda minor ing sistem tata surya, sesarengan kaliyan komet lan meteoroid
Asteroid ing sistem tatasurya
Sampun atusan èwu asteroid ing tatasurya katemoaken, lan sapunika panemon énggal rata-rata 5000 asteroid saben wulanipun
Ing tanggal 27 Agustus, 2006, saking total 339.376 planit alit ingkang kadfatar, 136.563 ing antawisipun ndarbéni orbit ingkang cekap kakenal saéngga saged diparingi nomer resmi ingkang permanén
Ing antaraning planit-planit kasebat, 13.350 ndarbéni nama resmi (trivia: kinten-kinten 650 ing antaraning nama punika mbetahaken tandha pangenal)
Nomor paling ngandhap nanging wujud planit alit ingkang boten gadhah nama inggih punika (3360) 1981 VA; planit alit ingkang kanamèaken kanthi nomer paling nginggil (kejawi planit katai 136199 Eris sarta 134340 Pluto) inggih punika 129342 Ependes
Sapunika dipunkinten bilih asteroid ingkang gadhah dhiameter langkung saking 1 km ing sistem tatasurya total cacahipun antara 1.1 dumugi 1.9 yuta
Astéroid paling wiyar ing sistem tatasurya sisih lebet inggih punika 1 Ceres, kanthi dhiameter 900–1000 km
Kalih asteroid sabuk sistem tatasurya sisih lebet inggih punika 2 Pallas lan 4 Vesta; kekalihipun ndarbéni dhiameter ~500 km
Vesta wujud asteroid sabuk paling utami ingkang kadang-kala kapirsani kanthi mata telanjang (ing sapérangan kadadosan ingkang cekap langka, asteroid ingkang celak kaliyan bumi saged kapirsani tanpa bantuan teknis; pirsani 99942 Apophis)
Massa sadaya asteroid Sabuk Utami dipunkinten 3.0-3.6×1021 kg, utawi kirang langkung 4% saking massa bulan
Saking kasadaya punika 1 Ceres ndarbéni massa 0.95×1021 kg, 32% saking totalipun
Salajengipun asteroid paling padhet, 4 Vesta (9%), 2 Pallas (7%), lan 10 Hygiea (3%), ndadosaken kintenan punika dados 51%; tiga salajengipun, 511 Davida (1.2%), 704 Interamnia (1.0%), lan 3 Juno (0.9%), namung nambah 3% saking massa totalipun
Cacahing asteroid salajengipun nambah kanthi eksponensial éwadéné massa asteroid-asteroid punika mandhap
Dipuntelaaken bilih asteroid ugi ndarbéni satunggal satelit ingkang namanipun Dactyl
"Ugi pirsani Pratélan asteroid misuwur ing Sistem Tatasurya, utawi Pratélan asteroid miturut urutanipun."
Taun wuntu Taun wuntu utawa taun wuntu yaiku taun kang umuré ditambah sadina tinimbang taun lumrah ("taun wastu")
Ing petungan taun Syamsiah taun wuntu cacah dinané 366 dina, déné ing taun jawa cacahé dina ing taun wuntu ana 355 dina
Setaun syamsiah cacah dinané ora persis 365 dina, nanging 365 dina, 5 jam, 48 menit lan 45,1814 dhetik
Yèn kaluwihan jam, menit lan dhetik iku ora diétung, saben patang taun cacah dinané bisa kelangan mèh sadina
Kanggo kompènsasi bab iku, saben patang taun sapisan (taun sing bisa dibagi papat), ditambahi sadina ekstra: 29 Fèbruari
Nanging amarga 5 jam, 48 menit dan 45,1814 dhetik kurang saka 6 jam, mila taun-taun kang bisa dibagi 100 (kaya taun 1900), dudu taun wuntu, kejaba bisa dibagi kanthi angka 400 (kaya taun 2000)
Tahun Kabisat miturut dhéfinisi iki ana wiwit diluncuraké kalendher Grégorius.
Mihrab Mihrab (Basa Arab: pl
) ya iku "ceruk", utawa "cekungan" ing témbok (masjid) kang nuduhaké arahé kéblat, ya iku arah dumunungé Ka'bah minangka arah madhep kanggoné umat Islam kang lagi salat
Témbok kang ana mihrabé diarani témbok kéblat
Mihrab, aja diklérokaké karo mimbar, ya iku papan kangoné imam mènèhi kutbah
Tembung "mihrab" asliné saka tembung kang ora ana gayutané karo agama, lan tegesé kamar kusus, kaya déné "ruwang" kanggo ndèlèh singgasana ing sawijining pura
458), mrayogakaké makana "mihrab" iku "panggonan kang paling kinurmatan kanggo para ratu" lan "panggonan kang utama, ing ngarep lan paling kinurmatan." Buku "The Mosques in Islam" (k
213), minangka tambahan tumrap sumber-sumber ing basa Arab, nyuplik Theodor Nöldeke lan liyané mrayogakaké yèn "mihrab" iku asliné minangka "ruwang singgasana"
Istilah mihrab diagem déning Muhammad kanggo njenengaké kamar pribadi panjenengané kanggo ngayahi ibadat
Kamar mau diparingi aksès menyang masjid kang dunungé ana ing sisihé kamar, lan Nabi lumebu masjid liwat kamar mau
Makna asli "mihrab" minangka kamar/ruwang kusus ing ngomah - tetep digunakaké ing kalangan kapitayan Yahudi, kang migunakaké "mihrab" kanggo ruwang ibadat pribadi
Sajeroning amngsa kakuwasan kalifah Usman Ibn Affan ("r." 644-656), mréntahaké masang tulisan ing témbok masjid ing Madinah supaya para jamaah gampang nengeri arahé kéblat
Nanging tandha tulisan mau mung wujud tandha lan témboké tetep rata
Sajeroning mangsa Al-Walid ibn Abd al-Malik (Al-Walid I, "r." 705-715), masjid Nabawi di rénovasi lan ("wāli") Madinah, Umar Ibn Abdul Aziz, mréntahaké nggawé ceruk kanggo nengeri témbok kéblat (kang nengeri arah kéblat), lan ing panggonan iki tulisan Usman dipasang
Suwé-suwé, ceruk ing masjid mau dadi dingertèni déning umum minangka arah kéblat lan dadi salah sawijining kalengkapan ing masjid
Saiki, ukuran "Mihrab" warna-warna, lumrahé dipaèsi nganggo ornamèn uparengga lan asring diripta kanggo mènèhi imprèsi minangka dalan ka Mekah.
Mimbar Mimbar (Basa Arab: , iku sawijining panggonan ing masjid kanggo Imam ngadeg lan mènèhi (kutbah )
Mimbar lumrahé awangun mèmper menara cilik kanthi undhak-undhakan lan lumrahé dipaèsi nganggo ornamèn kang éndah,nanging akèh uga kang prasaja banget awujud panggung cilik nganggo trap utawa tlundhakan
Mimbar dumunug ana ing sisih tengené mihrab, "cekungan" panggonan imam mimpin salat jamaah madhep kéblat ing sajeroning masjid
Ing sawatara masjid, uga ana papan kusus kanggo muazin ing sakmburiné mimbar, minangka panggonan muazin sajeroning ngayahi ibadat
Muazin iku tugasé ngumandhangaké adan lan nyerokaké wangsulan tumrap apa kang diwaca déning Imam
Imam jumeneng ana ing mimbar nalika mènèhi kutbah ing Salat Jumat, Salat Idul Fitri lan Salat Idul Adha
Amarga panggonané rada didhuwuraké, saka mimbar mau Imam bisa luwih gampang mirsani (lan dideleng) jamaahé
Imam kudu manggon ana ing trap kang paling dhuwur nyonto apa kang tuladha Muhammad.SAW Ing agama liya, mimbar uga dipigunakaké ing gréja-gréja minangka panggonan kanggo mimpin ibadat ing agama kristen.
Hironobu Kageyama Hironobu Kageyama (影山ヒロノブ "Kageyama Hironobu") (lair ana ing Osaka, Jepang tanggal 18 Fèbruari 1961) iku sawijining penyanyi anison lan komposer asal Jepang
Hironobu Kageyama tau dadi bintang tamu ing sérial télévisi "GARO" (tokusatsu)
Ing 17 Juli 2000, saiki Hironobu Kageyama nggabung karo sawijining band sing jenengé JAM Project.
Kéblat Kéblat iku tembung Arab kang tegesé arah kang dituju wektu umat Islam / Muslim ngayahi ibadat salat
Wiwitané, kéblat iku tumuju menyang Yerusalem
Miturut Ibnu Katsir, Rasulullah SAW lan para sahabat salat madhep arah Masjidil Aksa
Nanging, Rasulullah luwih seneng salat ngadhep kéblaté Nabi Ibrahim, yaiku Ka'bah
Mulané beliau asring salat antarané 2 pojok Ka'bah saéngga Ka'bah dumunung ana antarané panjenengané lan Masjidil Aksa
Kanthi tumindak mangkono beliau salat sisan ngadhep Ka'bah lan Masjidil Aksa
Sawisé ijrah menyang Madinah, cara mangkono mau ora bisa mmanèh
Beliau salat kanthi madhep Baitul Maqdis
Beliau asring ndhangak ngentèni wahyu tumurun supaya Ka'bah didadèkaké kéblat salat
Allah marengaké panyuwuné beliau lan mudhunaké ayat 144 Surat al-Baqarah: Bener Aku (asring) ndeleng raimu ndhangak, mula bener Aku bakal mléngakaké kowé menyang kéblat kang mbok senengi
Pléngakna raimu menyang Masjidil Karam
Lan ing ngendi waé kowé dumunung, pléngakna raimu mrana
Lan sayektiné wong-wong (Yahudi lan Nasrani) kang diwènèhi Al Kitab (Torèt lan Injil) pancèn weruh, yèn mléngak menyang Masjidil Karam iku bener saka Tuhan-é; lan Allah babar pisan ora "lengah" (Maksudé yaiku Muhammad asring ndeleng ka langit ndonga lan nunggu-nunggu tumuruné wahyu kang mrintahaké beliau madhep menyang Baitullah)
Uga dicritakaké sajeroning sawijiné kadis riwayat Imam Bukhari: Saka al-Bara bin Azib, yèn Nabi SAW pisanan tekan ing Madinah beliau mudhun ing dalemé kakek-kakek utawa paman-paman saka Anshar
Lan yèn beliau salat ngadhep Masjidil Aksa nembelas utawa pitulas sasi
Lan beliau seneng kéblaté diowahi dadi ngadhep Baitullah
Lan salat pisanan beliau kanthi ngadhep Baitullah yaiku salat Ashar bebarengan karo wong-wong kang mèlu makmum
Sawisé salat, sawijining wong lanang kang mèlu salat bareng beliau lunga nuli ngliwati wong-wong ing sawijining masjid kang lagi rukuk
Banjur dhèwèké celathu: "Aku "bersaksi" marang Allah, bener aku wis salat bareng Rasulullah SAW kanthi ngadhep Mekah." Wong-wong mau terus ngowahi arah shalaté madhep Baitullah
Lan wong-wong Yahudi lan Ahli Kitab seneng beliau salat ngadhep Masjidil Aksa
Sawisé beliau mléngakaké rainé menyang Baitullah, wong-wong mau ngingkari bab iku
Sakbeneré sawetara wong mati lan kaperjaya sadurungé pindhahé arah kéblat, saéngga kita ora ngerti apa kang bakal kita kandhakké bab wong-wong mau
Banjur Allah kang Maha Tinggi mudhunaké ayat "lan Allah ora bakal nyia-nyiakaké imanmu" (al-Baqarah, 2:143)
Bab iku kadadéan ing taun 624
Kanthi tumuruné ayat mau, kéblat diganti dadi madhep menyang Ka'bah ing Mekah
Saliyané arah salat, kéblat uga minangka arah endhas kéwan kang disembelih, uga arah sirah jenazah kang disarèkaké
Sajeroning 1000 taun pungkasan, sawatara matematikawan lan astronom Muslim kaya ta Biruni wis ngétung kanthi pener kanggo nemtokaké arah kéblat saka warna-warna panggonan ing jagad
Kabèh setuju yèn saben taun ana rong dina nalika srengéngé persis ing ndhuwuré Ka'bah, lan arah ayang-ayangan srengéngé ing ngendi waé ing donya mesthi ngarah menyang Kéblat.
Prastawa mau dumadi saben tanggal 28 Mèi pukul 9.18 GMT (16.18 WIB) lan 26 Juli jam 9.27 GMT (16.27 WIB)
Mesthi waé ing sajeroning wektu mau mung saparo bumi kang éntuk cahya srengéngé
Saliyané iku ana rong dina liya nalika srengéngé persis ing waliking Ka'bah (antipoda), yaiku nalika ayang-ayang srengéngé uga ngarah menyang Ka'bah
Prastawa mau dumadi ing tanggal 28 November 21.09 GMT (4.09 WIB) lan 16 Januari jam 21.29 GMT (4.29 WIB)
Sahadat Sahadat iku rukun Islam kang kapisan lan minangka asas sarta dhasar kanggoné rukun Islam liyané
Sahadat minangka ruh, inti lan landhesan kabèh ajaran Islam
Sahadat asring ingaran kanthi jeneng "Syahadatain" amarga dumadi saka rong kalimat utawa tetembungan (Sajeroning basa Arab "Syahadatain" tegesé 2 kalimat Sahadat)
Kaloro kalimat Sahadat mau yaiku: Asyhadu An-Laa Ilâha Illallâh tegesé: aku anyekséni manawa ora ana pengeran/sesembahan ingkang haq kajaba Allah wa Asyhadu Anna Muhammadar Rasulullâh tegesé: lan aku anyekséni manawa Muhammad iku Rasul / utusan Allah
Tegesé LAA ILAAHA ILLALLAH
Yèn den tilik, satenane tetembungan LAA ILAAHA ILLALLAH ngandhut teges werna loro, yaiku minangka panulakan kabèh wangun sesembahan saliyané Gusti Allah Subhanahuwata'ala, lan makna ngukuhaké yèn siji-sijiné sesembahan kang bener lan patut sinembah hamung Gusti Allah
Magepokan karo mangertèni tetembungan iku Allah ta'ala paring pangandika, "Mula weruhana yèn ora ana sesembahan kang bener saliyané Allah" (Quran Surah Muhammad ayat kaping 19)
Adhedhasar ayat iki, ngèlmoni makna Syahadat tauhid iku wajib lan kudu didhisikaké tinimbang rukun-rukun Islam liyané
Séjéné iku, Kanjeng Nabi Muhammad Shalallahu alaihi Wasallam mratélakaké: "Sing sapa ngucapaké LAA ILAAHA ILLALLAH kanthi ikhlas bakal lumebu swarga" (Hadist Riwayat Ahmad) Kang dikarepaké kanthi ikhlas yaiku kang mangerteni temenan, ngamalaké, lan ndhakwahaké kalimat utawa tetembungan mau sadurungé nindakake ibadah liyané, amarga ing sajeroné ana kandhungan tauhid kang Allah nyiptakaké alam awit iku
Rasul ngajak pamane yaiku Abu Thalib, nalika ngarepe sédane kanthi ajakan "Duh pamanku, ucapna LAA ILAAHA ILLALLAH sawijining kalimat utawi tetembungan ingkang kula dadosaken minangka hujjah wonten ngarsanipunAllah", nanging Abu Thalib ora kersa ngucapaké lan séda sajeroning kahanan dadi wong musyrik
Rasulullah shallallahu alaihi wa sallam lenggah 13 taun ing Kutha Mekah ngajak wong-wong kanthi dakwah "Ujarna LAA ILAAHA ILLALLAH" lan wong-wong kafir padha mangsuli "Ibadah kok mung marang sesembahan kang mung siji, awakedewe urung tau krungu saka jamane wong-wong tuwa awakedewe mbiyen"
Wong Qurays ing jaman Nabi wus mangerteni temenanan tegese kalimat mau, lan sapa kang ngucapaké kalimat utawa tetembungan mau ora bakal nyenyuwun marang saliyané Gusti Allah Subhanahuwata'ala
Kandhutan Sajroning Kalimat Syahadat